**Edward Backhouse** (født 8. mai 1808, død 22. mai 1879) var en filantrop, forstander blant kvekerne, og forfatter av en kirkehistorie som ble utgitt posthumt.

Liv og virke
------------

### Bakgrunn

Edward Backhouse ble født i Darlington som sønn av Mary og Edward Backhouse i Darlington. Da Edward senior flyttet til Sunderland i 1816, reiste resten av familien med ham. Edward junior ble værende i Sunderland fram til rett før sin død. I Sunderland var han partner i familiens bank. Han ble forstander innen *Society of Friends* (kvekerne) i 1854.

«Nereid» ved Stavanger i 1869
### Reisende

Sommeren 1869 seilte Edward Backhouse med yachten «Nereid» til Norge som en av de første utenlandske turistbåtene som besøkte landet. For å komme seg etter stress og dårlig helse ville han besøke det rolige og restituerende Norge. Sammen med seg på turen hadde han blant andre nevøen Edward Backhouse Mounsey (1840-1911) som fotograferte under turen; bildene er nå i Nasjonalbibliotekets eie. De besøkte blant annet Ålesund, Geiranger, Molde, Stavanger, Veblungsnes og Romsdal. I Stavanger tilbrakte de tid hos kvekeren Endre Dahl (1816-1885) og hans familie.

### Politikk

Han var politisk liberal og motstander av *Contagious Diseases Acts*, en lov om kjønnssykdommer i de væpnede styrker.—Han var leder for *Northern Counties Association for the Repeal of the Contagious Diseases Acts*.

Backhouses politiske oppfatninger ble delt av Samuel Storey og andre ledende lokalpolitikere. Hans politiske syn munnet etterhvert ut i at han ble en av de syv grunnleggere av den radikale avisen *Sunderland Echo* i 1873.

Backhouse ble gift med Katherine Mounsey i 1856. De fikk ingen barn. Han døde i Hastings, som han hadde flyttet til grunnet dårlig helse.

Fotografi i nærheten av Ålesund med Sunnmørsalpene i bakgrunnen

Bibliografi
-----------

* *Early Church History to the Death of Constantine*, 1884

Referanser
----------

1. 1 2   Library of Congress Authorities, Library of Congress autoritets-ID nr93022504, besøkt 28. november 2022[Hentet fra Wikidata]
2. ↑  ; besøksdato: 1. oktober 2016.
3. 1 2   *Tsjekkias nasjonale autoritetsdatabase*, NKC-identifikator js2013750618, Wikidata Q13550863,
4. ↑   Tsjekkias nasjonale autoritetsdatabase, NKC-identifikator js2013750618, besøkt 28. november 2022[Hentet fra Wikidata]
5. ↑   *Tsjekkias nasjonale autoritetsdatabase*, NKC-identifikator js2013750618, Wikidata Q13550863,
6. ↑
7. ↑  «The Contagious Diseases Act», *The Victorian Web*
8. ↑  Sunderland Daily Echo: 29. mai 1879
9. 1 2  Sunderland Daily Echo: 28. mai 1879

Litteratur
----------

* Stephen, Leslie (2004): «Backhouse, Edward (1808–1879)», rev. K. D. Reynolds, *Oxford Dictionary of National Biography*, Oxford University Press
* «Backhouse, Edward» i: *Dictionary of National Biography*. London: Smith, Elder & Co. 1885–1900. Via *WikiSource*

Eksterne lenker
---------------

* (en) Cruise of the Nereid in 1869 – kategori av bilder, video eller lyd på Commons Rediger på Wikidata
* *Early Church History* tilgjengelig hos *Internet Archive*

Portal: Litteratur

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** ULAN **·** NLA **·** NKC **·** ICCU **·** BNE
 |